తురుపుముక్క: మాతృదేవోభవ అనే పదానికి న్యాయం చేసిన కథ!
(మాతృన్యాయం కథపై సి.ఉమాదేవిగారి విశ్లేషణ ఇక్కడ చదవండి)
ఈ కథకు సమీక్ష రాయడం ప్రారంభించిన రోజే కన్నవారిని కాదంటే భరణం కట్టాల్సిందే అనే వార్తను చదవడం తటస్థించింది. ఆదాయవనరులు, కుటుంబసభ్యుల సంఖ్యనుబట్టి మార్గదర్శకాలుకూడా జారీ చేసినట్లు వార్త చెప్తోంది.తల్లిదండ్రుల సంరక్షణ, వయోవృద్ధుల నిబంధనలు-2011 అమల్లోకి వస్తే తల్లిదండ్రులకిక అన్యాయమే జరగదు, పిల్లలు సేవలు చేస్తుంటే వారి పని ఇక కాళ్లూపుతూ కూర్చోవడమేనని అనుకుంటారేమో!
కథావస్తువును ఎంచుకునేటప్పుడు పాతవిషయాన్నికాక కొత్తదనానికై అన్వేషణ జరగడం సహజం.వృద్ధులైన తల్లిదండ్రులు-పిల్లల నిరాదరణ అన్నసమస్య నిత్యనూతనం కాదుకాని అదొక రావణకాష్ఠం. నేటియవ్వనమే రేపటి వార్ధక్యం కదా?అద్భుతమైన మార్పు ఆవిష్కరింప బడితే తప్ప ఈ విషయం పాతబడదు.మరి ఈ మార్పు ఎక్కడ ప్రారంభమవాలి? మనిషిలోనా?మనుగడలోనా?పిల్లల ప్రవర్తనాతీరును, తల్లిదండ్రులపట్ల వారి ఉదాసీనతను సమాజం ఆక్షేపించాలా లేక ప్రభుత్వం జోక్యం చేసుకోవాలా?ఇలాంటి ప్రశ్నలెన్నిటినో లేవనెత్తిన కథలోని మలుపులు చూద్దాం.
న్యాయవాది రాఘవరావు నేరస్థుడిని శిక్షింపచేయడంలో తన వాగ్ధాటినే పదునైన కత్తిగా వాడటంలో దిట్ట.అటువంటి న్యాయవాది, తన పొరుగుననే వున్నవృద్ధదంపతులు దుర్గాంబ,అనంతపద్మనాభంలు కొడుకు ఇంట, కోడలిచేత పడుతున్న అగచాట్లను నిశితంగా గమనించేవాడు. ఆ నేపథ్యంలో వారి కొడుకు, కోడలిపై క్రిమినల్ నెగ్లిజన్స్ నేరంగా ప్రతిపాదించి, విధింపచేసే శిక్ష కఠినమైనదే అవుతుంది.
శారీరక బాధలకు పరిష్కారం వైద్యం. మందులు,సర్జరీలు అనారోగ్యాన్ని జయించలేనపుడు విముక్తిగా మరణాన్ని కోరుకుంటాడు మనిషి. అయితే మానసిక, శారీరక బాధేదైనా పిల్లల ప్రేమపూర్వక పలకరింపులే అమ్మానాన్నలకు చలివేంద్రం. ఇవి కొరవడిన అనంతపద్మనాభం తమ పుత్రుడు తమను శారీరక, మానసిక బాధలకు గురి చేస్తున్నాడని న్యాయవాది రాఘవరావు ద్వారా కోర్టుకు ఫిర్యాదు చేస్తాడు. ఇక కోర్టు వాతావరణాన్ని కథనానికి తగినట్లు చిత్రీకరించడంలో శ్రీనివాస్ గారు నూటికి నూరు శాతం సఫలీకృతులైనట్లే.
న్యాయవాది ఆస్తుల వివరాలు ప్రశ్నించినపుడు దుర్గాంబ తడబడుతుంది. ఆ తడమాటుకు తన చురచుర చూపులతో అనంతపద్మనాభం చురకలంటిస్తాడు. కథాశిల్పంలో ఈ ఎత్తుగడ కథాపఠనంపై ఉత్సుకతను పెంచింది. ముగింపుఎలా ఉంటుందోనన్న ఆతృతకు మొగ్గ తొడిగింది. తల్లిదండ్రులమీద దయలేని పుత్రులను చెదలతో పోల్చిన వేమన మానవత్వంలేని పుత్రులను కాస్తంత ఘాటుగానే విమర్శించాడు. అదే తనమాటగా నొక్కిచెప్పాడు న్యాయవాది రాఘవరావు. కొడుకుకోసం తమ ఆస్తులన్నీ కరిగించేసుకున్న దుర్గాంబ, అనంతపద్మనాభంల కొడుకు సాయికిరణ్ ను కఠినంగా శిక్షించాలని రాఘవరావు కోర్టును కోరడం సామాజి స్పృహ వున్న ఎవరిచేతనైనా ఆమోదింపబడే న్యాయమే.
మనవడు తేజను బడికి తీసికెళ్లినపుడు జరిగిన ప్రమాదంలో తేజ, అనంతపద్మనాభం ఇద్దరు గాయపడతారు. ఆ రోజు పుట్టినరోజు కూడా కావడంతో వేసిన కొత్తబట్టలు మట్టికొట్టుకుపోయి గాయాలైన తేజకు మందు రాస్తున్న కోడలు దివ్య దగ్గర, భర్తకు కూడా కాస్త మందు తీసుకోబోయిన అత్తను విసురుగా తోస్తుంది కోడలు.ఫలితం... గోడను గుద్దుకుని తల చిట్లి సొమ్మసిలి పడిపోతుంది దుర్గాంబ.ఈ సంఘటనే అనంతపద్మనాభాన్ని కోర్టు ముంగిట నిలిపింది. అయితే కోర్టులో దుర్గాంబ సమాధానాలు అందరిని ఆశ్చర్యపరిచే దిశగా సాగుతాయి.అటు కొడుకు ఇటు భర్త! ఎవరి పరువు భంగపడరాదు. వారిద్దరి మర్యాద తనపైనే ఆధారపడి ఉన్నాయని ఆమెకు తెలుసు. భర్త బాధపడినా కొడుకు చిన్నబోయినా ఆమెకు బాధే! సమాజంలో జరిగే తప్పుకు సమాజం బాధ్యత ఉండదా?ఈ ప్రశ్న దుర్గాంబ సంఘర్షణలోనుండి ఉత్పన్నమవుతుంది.
ఒకప్పుడు పాఠశాలల్లో మోరల్ సైన్స్ పేరిట వారానికి ఒక పీరియడైనా వుండేది.కాని ఆ సమయాన్నికూడా లెక్కలు,కెమిస్ట్రీ, ఫిజిక్స్, కంప్యూటరు కబ్జా చేస్తున్నాయి.కాసులొచ్చే చదువులకే క్లాసులలో ప్రాధన్యత పెరిగి సమాజానికి ఉపయోగపడే పాఠాలు మృగ్యమవుతున్నాయన్న నిజాన్నితల్లి దుర్గాంబ పాత్ర ద్వారా రచయిత చక్కగా వినిపించారు.
turupumukka: matrudevobhava ane padaaniki nyaayam chesina katha!
(maatrunyaayam kathapai si.umaadevigaari vislaeshana ikkada chadavandi)
ee kathaku sameeksha rayadam praarambhinchina roje kannavaarini kaadante bharanam kattalsinde ane vaartanu chadavadam tatasthinchindi. aadaayavanarulu, kutumbasabhyula sankhyanubatti margadarsakalukuda jaarii chesinatlu vaarta cheptondi.tallidandrula samrakshana, vayovruddhula nibandhanalu-2011 amalloki vaste tallidandrulakika anyayame jaragadu, pillalu sevalu chestunte vaari pani ika kaalluuputuu koorchovadamenani anukuntaremo!
kathaavastuvunu enchukunetappudu paatavishayaannikaaka kottadanaanikai anveshana jaragadam sahajam.vruddhulaina tallidandrulu-pillala niraadarana annasamasya nityanuutanam kaadukaani adoka raavanakaashtam. netiyavvaname repati vaardhakyam kada?adbhutamaina maarpu aavishkarimpa badithe tappa ee vishayam paatabadadu.mari ee maarpu ekkada praarambhamavaali? manishiloonaa?manugadalona?pillala pravartanaatiirunu, tallidandrulapatla vaari udaaseenatanu samajam akshepinchala leka prabhutvam jokyam chesukovala?ilanti prasnalennitino levanettina kathaloni malupulu chuddam.
nyaayavaadi raghavarao nerasthudini shikshimpacheyadamlo tana vaagdhaatine padunaina kattigaa vaadatamlo ditta.atuvanti nyaayavaadi, tana porugunane vunnavruddhadampatulu durgamba,anantapadmanaabhamlu koduku inta, kodalicheta padutunna agachaatlanu nisitamgaa gamaninchevaadu. aa nepathyamlo vaari koduku, kodalipai criminal neglizans neramgaa pratipaadinchi, vidhimpachese shiksha kathinamainade avutundi.
saareeraka baadhalaku parishkaaram vaidyam. mandulu,sarjareelu anaarogyaanni jayinchalenapudu vimuktigaa maranaanni korukuntadu manishi. ayithe maanasika, saareeraka badhedaina pillala premapurvaka palakarimpule ammaanaannalaku chalivendram. ivi koravadina anantapadmanabham tama putrudu tamanu saareeraka, maanasika baadhalaku guri chestunnadani nyaayavaadi raghavarao dwara kortuku firyaadu chestaadu. ika kortu vaataavaranaanni kathanaaniki taginatlu chitreekarinchadamlo srinivas gaaru nootiki nooru saatam safaleekrutulainatle.
nyaayavaadi aastula vivaraalu prasninchinapudu durgamba tadabadutundi. aa tadamaatuku tana churachura chuupulathoo anantapadmanabham churakalantistaadu. kathaasilpamlo ee ettugada kathaapatanampai utsukatanu penchindi. mugimpla untundonanna aatrutaku mogga todigindi. tallidandrulameeda dayaleni putrulanu chedalatho polchina vemana maanavatvamleni putrulanu kaastanta ghaatugaane vimarsinchaadu. adhe tanamaatagaa nokkicheppaadu nyaayavaadi raghavarao. kodukukosam tama aastulannee kariginchesukunna durgamba, anantapadmanaabhamla koduku saikiran nu kathinamgaa sikshinchaalani raghavarao kortunu koradam saamaji spruha vunna evarichetanainaa aamodimpabade nyayame.
manavadu tejanu badiki teesikellinapudu jarigina pramaadamlo teja, anantapadmanabham iddaru gaayapadataaru. aa roju puttinaroju kuudaa kaavadamtho vesina kottabattalu mattikottukupoyi gaayaalaina tejaku mandu raastunna kodalu divya daggara, bhartaku kuudaa kaasta mandu teesukoboyina attanu visurugaa tostundi kodalu.phalitam... godanu guddukuni tala chitli sommasili padipotundi durgamba.ee sanghatane anantapadmanaabhaanni kortu mungita nilipindi. ayithe kortulo durgamba samaadhaanaalu andarini aascharyapariche disagaa saagutaayi.atu koduku itu bharta! evari paruvu bhangapadaraadu. vaariddari maryaada tanapaine aadhaarapadi unnaayani aameku telusu. bharta badhapadina koduku chinnaboina aameku badhe! samaajamlo jarige tappuku samajam baadhyata undadaa?ee prasna durgamba sangharshanalonundi utpannamavutundi.
okappudu paatasaalallo moral sains paerita vaaraaniki oka peeriyadainaa vundedi.kaani aa samayannikuda lekkalu,chemistry, fizics, kampyuutaru kabja chestunnayi.kasuloche chaduvulake klaasulalo praadhanyata perigi samaajaaniki upayogapade paataalu mrugyamavutunnayanna nijaannitalli durgamba paatra dwara rachayita chakkaga vinipinchaaru.